stanford-oval/wikipedia huggingface dataset:
Yksilähteistäminen
Kritiikki

Siirtyminen yksilähteistämiseen ja uuden sisällönhallintajärjestelmän käyttöönotto vaativat usein merkittävän taloudellisen panostuksen ja sen käyttöönotto voi kestää pitkään. Siksi sitä käyttävät pääasiassa monikansalliset suuryritykset, kuten IBM.
Kriitikoiden mukaan yksilähteistäminen toimii vain tietyissä ääritapauksissa ja on liian kallis ottaa käyttöön. Moduulien uudelleenkäyttö onnistuu harvoin ilman muokkausta, kirjoittajat harvoin todellisuudessa käyttävät toisten luomia tekstejä, tekstiä pitää yksinkertaistaa liikaa lokalisointia ajatellen ja teksti vanhenee liian nopeasti jotta sitä voitaisiin uudelleenkäyttää tehokkaasti. Lisäksi erilaisiin muotoihin julkaiseminen onnistuu nykyohjelmistoilla muutenkin.
Écu

Ludvig IX:n lyöttämä écu vuodelta 1266.
Écu (ransk. [eky]) oli eräiden historiallisten ranskalaisten kolikoiden nimi. Ranskan vanhin kultaraha oli vuodesta 1266 alkaen lyöty écu d’or, jonka paino oli noin 4 grammaa. Ludvig XI:stä lähtien lyötiin kolikkoa nimeltä écu à la soleil. Ludvig XIII:n aikana 1600-luvulla lyötiin hopearahaa nimeltä écu blanc tai écu d’argent.
Yochanan Vollach

Yochanan Vollach
Yochanan Vollach (hepr. ‏יוחנן וולך‎‎, s. 14. toukokuuta 1945, Kiryat Bialik) on israelilainen entinen jalkapalloilija, pelipaikaltaan puolustaja. Hän pelasi Israelin maajoukkueessa muun muassa MM-kisoissa 1970. Vollach on nykyään Maccabi Haifa -urheiluseuran puheenjohtaja sekä ZIM-varustamon Newlog-tytäryhtiön toimitusjohtaja.
Pelaajaura

Vollach aloitti pelaamisen 1950-luvulla Maccabi Kiryat Bialikissa. Hän edusti seuraa myös aikuisten sarjoissa vuosina 1962-1965, ennen kuin hän siirtyi Hapoel Haifa FC:n riveihin. Hapoel Haifassa hän pelasi vuoteen 1977 asti, jolloin hän siirtyi paikallisvastustajaan, Maccabi Haifa FC. Hän pelasi Maccabi Haifassa kunnes hän lopetti ammattilaisuransa kaksi vuotta myöhemmin, 1979. Hän jatkoi kuitenkin heti vapaaehtoisena johtajana seurassa ja nosti seuraa maan huipulle. Vuonna 1984 Maccabi Haifa voitti ensimmäisen mestaruutensa, ja seuraavana vuonna se uusi mestaruuden. Tähän aikaan Vollachia kutsuttiin "Maccabi Haifan aivoiksi".
Vuonna 1985 Vollach työskenteli ZIM-varustamossa ja kommennettiin työnsä puolesta Hongkongiin. Hän teki paluuta jalkapalloilijana ja pelasi Hong Kong FC:ssä vuoteen 1990 asti.
Maajoukkueessa Yochanan Vollach pelasi vuosina 1968-1971 yhteensä 12 ottelua ja teki yhden maalin.
Aiheesta muualla

Yochanan Vollach Hapoel Haifan Hall of Fameen (Arkistoitu – Internet Archive) (hepreaksi)
Saudade, saudade

|  Saudade, saudade |
| --- | --- |

Kappaleen tiedot
Esittäjä(t):  Maro
Levy-yhtiö:  Venice Music
Kesto:  3:01
Tyylilaji:  indie pop
Julkaistu:  21. tammikuuta 2022
Sanoittaja(t):  Mariana Secca John Blanda
Euroviisutiedot
Vuosi:  2022
Maa:  Portugali
Kieli:  englanti, portugali
Sijoitus:  9.
Pisteet:  207
Sijoitus semifinaalissa:  4.
Pisteet semifinaalissa:  208
Video:  videolinkki
Aikajärjestys
 ◄ ”Love Is on My Side” (2021) 
 ”Ai coração” (2023) ► 
Saudade, saudade (suom. Kaipuu, kaipuu) on portugalilaisen Maron kappale. Hän edusti kappaleella Portugalia vuoden 2022 Eurovision laulukilpailussa Torinossa voitettuaan vuoden 2022 Festival da Cançãon.
Kappale kilpaili Euroviisujen finaalissa, jossa se sai 207 pistettä ja sijoittui yhdeksänneksi.
San Marinon parlamenttivaalit 1974

San Marinon parlamenttivaalit 1974 toimitettiin 8. syyskuuta 1974 San Marinossa. Vaaleissa valittiin San Marinon suur- ja yleisneuvostoon 60 edustajaa viisivuotiskaudelle. Valituista neljä oli naisia. Vaaleissa äänestysaktiivisuus oli 79,7 %. Eniten paikkoja vaaleissa sai kristillisdemokraatit.
Tulokset

Paikkajako vaalien jälkeen, sulkeissa muutos edellisiin vaaleihin:
Kristillisdemokraatit: 25 (-2)
Kommunistinen puolue: 15 (+1)
Sitoutumattomat sosiaalidemokraatit: 9 (-2)
Sosialistinen puolue: 8 (+1)
Tasavaltaa puolustava komitea: 1 (+1)
Demokraattinen kansanpuolue: 1 (+1)
Lakiperusteinen oikeuksien puolue: 1 (0)
Marxilais-leninistinen liike: 0
Sami Aarva

| Sami Aarva> Henkilötiedot.Näyttelijä |
| --- | --- |
Aktiivisena:  1982–
Aiheesta muualla
IMDb 
Elonet
Sami Aarva (nyk. Samuel Ananta) on suomalainen näyttelijä ja ammattimuusikko, taiteilijanimenään Samuel Angelicus. Hän on esiintynyt muun muassa elokuvassa Ajolähtö, joka voitti kaksi Jussi-palkintoa. Lisäksi hän on esiintynyt ääninäyttelijänä useissa piirroselokuvissa, joista tunnetuin on Aladdin, missä hän esitti päähenkilö Aladdinia. Hän on valmistunut ylioppilaaksi Sibelius-lukiosta.
Aarvan isä on entinen iskelmälaulaja ja televisioalan vaikuttaja Heikki Aarva.
Filmografia

Ajolähtö (1982) - Mikko (Penan ja Lissun poika)
Diskografia > Albumit

Underlie (1999)
Dreaming (2007)
Yocto Project

Yocto Project on Linux Foundationin työryhmä, joka on perustettu vuonna 2010. Projektin tavoitteena on tarjota välineitä, jotka auttavat räätälöityjen Linux-pohjaisien järjestelmien kehittämisessä sulautettuihin järjestelmiin. Vuonna 2011 projekti julkaisi julkaisuversion 1.0 ja ilmoitti Yocto Project Steering Groupin muodostamisesta. Projekti toimii yhteistyössä muun muassa OpenEmbeddedin kanssa.
Projekti julkaisee kahdesti vuodessa päivitysversion ohjelmistosta. Yocto käyttää OpenEmbedded Projectin käännösjärjestelmää ja jakaa useita komponentteja. Yocto julkaisee referenssi/esimerkkikonfiguraatiota (Poky) testaamiseen. Projekti käyttää testaamiseen tarkoitettua infrastruktuuria ja projektiin kuuluu useita toisiinsa integroituvia työkaluja. Projektin jäseniä ovat yksittäiset kehittäjät, sulautettujen järjestelmien valmistajat, puolijohdeteollisuuden yritykset sekä käyttöjärjestelmien kehittäjät. Yocto-projektin avulla kokonaisen käyttöjärjestelmän luo lähdekoodista nopeasti ja se on tämän jälkeen muokattavissa omiin tarpeisiin. Lähtökohtana ovat validoidut ohjelmistot (työkalut, ydin ja käyttäjäavaruus). Yocto ei ole riippuvainen arkkitehtuurista ja se tukee kaikkia merkittäviä sulautetuissa järjestelmissä käytettyjä suoritinarkkitehtuureja (muun muassa ARM, PowerPC, MIPS) sekä valmistajien omia ratkaisuja. Projekti tukee emulaatiota QEMUlla.
Projektin tarkoitus on toimia projektien ekosysteeminä eikä vain yksittäisenä avoimen lähdekoodin projektina. Projektiin kuuluvat muun muassa BitBake-käännösjärjestelmä, EGLIBC (sulautettuihin järjestelmiin tarkoitettu versio Glibc-kirjastosta), Matchbox-ikkunointijärjestelmä sekä Pseudo hallinta- ja simulointiympäristö. Projektissa on Wayland-tuki Weston-kompositoijalla ja Mesa 3D-kirjastolla.
Lähtökohtana on alustan konfiguraatio ja "reseptit", joilla käännösjärjestelmä (BitBake) osaa hakea lähdekoodit, lisää niihin halutut muutokset, käyttää konfiguraation ja käännöksen sääntöjä, suorittaa testaamisen ja käännöksien paketoinnin. BitBake oli alkujaan osa OpenEmbedded-projektia ja se sai inspiraationsa Gentoo-projektin Portage-paketinhallintajärjestelmästä.
Käyttökohteet

Projektin käyttökohteita on vaikea tietää, koska käyttäjien ei tarvitse sitä kertoa. Eräitä käyttökohteita ovat muun muassa autot (Automotive Grade Linux), televisiot ja tulostimet.
Aiheesta muualla

Viralliset verkkosivut (englanniksi)
Yocto Project Documentation (englanniksi)
The Architecture of Open Source Applications (Volume 2) - The Yocto Project (englanniksi)
Ô

Ô (ô) on latinalaiseen kirjaimistoon kuuluva kirjain, joka koostuu o-kirjaimesta ja sirkumfleksistä. Sitä käytetään muun muassa ranskan kielessä, portugalin kielessä, vietnamin kielessä, slovakissa ja madagaskarilaisessa malagassin kielessä.
Óthos

| Óthos Όθος |
| --- | --- |
 Óthos
 Koordinaatit: 35°32′37″N, 27°9′3″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kárpathos-Kásos
Kunta:  Kárpathos
Hallinto:  
 – Asutustyyppi:  kylä
 – Kallikrates-koodi:  6201010701
Korkeus:  520 m
Väkiluku (2011):  265
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Óthos (kreik. Όθος) on Kreikan kylä, joka sijaitsee Kárpathoksen saarella. Se kuuluu hallinnollisesti Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Kylän väkiluku on 265 (vuonna 2011).
Óthoksen kylä sijaitsee Kárpathoksen eteläisissä keskiosissa noin 12 kilometriä luoteeseen saaren keskuksesta Kárpathoksen kaupungista eli Pigádiasta. Se on rakennettu vuoristoon noin 520 metrin korkeuteen merenpinnasta laskettuna, ja se on saaren korkeimmalla sijaitseva asutus. Kylän pääelinkeino on maanviljely. Óthoksen pääkirkko on omistettu Vapahtajan kirkastumiselle (Metamórfosi tou Sotíros). Kylässä on kansatieteellinen museo.
Óthos muodostaa myös laajemman kyläyhdyskunnan (Τοπική Κοινότητα Όθους, Topikí Koinótita Óthous), johon kuuluvat varsinaisen Óthoksen kylän lisäksi kylät Kállenes ja Stes. Koko yhdyskunnan väkiluku on 281.
Salibandyliigan kausi 2003–2004

Kausi 2003–2004 oli salibandyliigan 18. kausi. Miesten mestaruuden voitti SSV ja naisten mestaruuden VFT.
Miehet

Suomen mestaruuden voitti SSV voittamalla finaaleissa Josban, joka jäi hopealle. Pronssille sijoittui runkosarjan voittanut Oilers. Runkosarjan pistepörssin voitti Oilerssin Tero Karppanen tehden 33 pelaamassa ottelussa 85 pistettä, joista 59 maalia ja 26 maaliin johtanutta syöttöä. Pudotuspelien pistepörssin voitti SSV:n Markus Neimo tehden 12 ottelussa 24 pistettä, joista 19 maalia ja 5 syöttöä.
Miehet > Runkosarja

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Miesten runkosarja 2003–2004
| # | Joukkue | O | V | T | H | + | - | +/- | P |
| 1 | Oilers | 33 | 27 | 0 | 6 | 228 | 163 | 65 | 54 |
| 2 | Josba | 33 | 24 | 4 | 5 | 190 | 135 | 55 | 52 |
| 3 | Classic | 33 | 21 | 2 | 10 | 180 | 145 | 35 | 44 |
| 4 | Gunners | 33 | 18 | 2 | 13 | 189 | 174 | 15 | 38 |
| 5 | SSV | 33 | 18 | 1 | 14 | 197 | 163 | 34 | 37 |
| 6 | Happee | 33 | 13 | 4 | 16 | 177 | 188 | -11 | 30 |
| 7 | OLS | 33 | 13 | 4 | 16 | 186 | 201 | -15 | 30 |
| 8 | AC HaKi | 33 | 12 | 4 | 17 | 145 | 165 | -20 | 28 |
| 9 | HIFK | 33 | 10 | 5 | 18 | 170 | 197 | -27 | 25 |
| 10 | Erä | 33 | 10 | 3 | 20 | 155 | 180 | -25 | 23 |
| 11 | Rangers | 33 | 8 | 2 | 23 | 131 | 176 | -45 | 18 |
| 12 | SB-Pro | 33 | 8 | 1 | 24 | 133 | 194 | -61 | 17 |
O = ottelut, V = voitot, T = tasapelit, H = häviöt, + = tehdyt maalit, - = päästetyt maalit, P = pisteet
Naiset

Suomen mestaruuden naisissa voitti VFT voittamalla finaaleissa Erä III:n, joka jäi hopealle. Pronssille sijoittui Tampereen Classic. Runkosarjan pistepörssin voitti toista kertaa peräkkäin Classicin Petra Mäntynen tehden 20 pelaamassa ottelussa 67 pistettä, joista 40 maalia ja 27 maaliin johtanutta syöttöä. Pudotuspelien pistepörssin voitti VFT:n Tuulia Karvonen tehden 10 ottelussa 18 pistettä, joista 8 maalia ja 10 syöttöä.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
Naisten runkosarja 2003–2004
| # | Joukkue | O | V | T | H | + | - | +/- | P |
| 1 | VFT | 20 | 13 | 3 | 4 | 103 | 68 | 35 | 29 |
| 2 | Erä III | 20 | 14 | 1 | 5 | 114 | 69 | 45 | 29 |
| 3 | Oilers | 20 | 14 | 0 | 6 | 85 | 67 | 18 | 28 |
| 4 | Classic | 20 | 12 | 3 | 5 | 118 | 71 | 47 | 27 |
| 5 | SSV | 20 | 12 | 2 | 6 | 88 | 71 | 17 | 26 |
| 6 | NST | 20 | 10 | 5 | 5 | 65 | 54 | 11 | 25 |
| 8 | SB Vantaa | 20 | 6 | 1 | 13 | 72 | 108 | -36 | 13 |
| 9 | Josba | 20 | 5 | 1 | 14 | 57 | 85 | -28 | 11 |
| 10 | Happee | 20 | 4 | 2 | 14 | 81 | 129 | -48 | 10 |
| 11 | SBS Rupu | 20 | 2 | 1 | 17 | 61 | 114 | -53 | 5 |
| 12 | Merikoski SBT | 20 | 0 | 0 | 20 | 0 | 0 | 0 | 0 |
O = ottelut, V = voitot, T = tasapelit, H = häviöt, + = tehdyt maalit, - = päästetyt maalit, P = pisteet
Aiheesta muualla

Miesten tilastoja salibandyliigan sivuilla (Arkistoitu – Internet Archive)
Naisten tilastoja salibandyliigan sivuilla (Arkistoitu – Internet Archive)
Sami Puruskainen

| Sami Puruskainen |
| --- | --- |

Henkilötiedot
Syntynyt: 27. kesäkuuta 1979 (ikä 45) Joensuu
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  vasen
Pituus:  176 cm
Paino:  82 kg
Seura
Seura:  Joensuun Peli-Toverit
Sarja:  III-divisioona
Pelinumero:  18
Tehtävä:  pelaajavalmentaja
Pelaajaura
Pääsarjaura:  2005–2006
Seurat:  Hurtat (II-div.) Jokipojat (Mestis/S-S) KalPa (SM-liiga) Kajastus (II-div.)
Valmennusura
Vuodet:  2011–
Seurat:  Kajastus (II-div.)   Karjalan Kopla (II-div.)
Sami Puruskainen (s. 27. kesäkuuta 1979 Joensuu) on suomalainen jääkiekkovalmentaja, joka toimii III-divisioonassa pelaavan Joensuun Peli-Tovereiden pelaajavalmentajana. Pelaajaurallaan Puruskainen edusti muun muassa Mestiksessä pelaavaa Jokipoikia. Hän oli pelipaikaltaan laitahyökkääjä.
Uransa Lieksan Hurtissa aloittanut Puruskainen siirtyi pelaamaan Jokipoikien A-nuoriin kaudella 1998–1999. Jo seuraavalla kaudella edustusjoukkueeseen noussut Puruskainen oli Jokipoikien paras pistemies tehden tehot 24+39=63 Suomi-sarja kaudella 2003–2004. Mestiskaudella 2004–2005 Puruskainen teki 43:ssa pelaamassaan ottelussa 15 maalia ja 18 syöttöpistettä. Seuraavalla kaudella SM-liiga-joukkue KalPassakin kolme liigaottelua pelannut Puruskainen paransi viime kautensa tehoja yhdellä tehopisteellä, tekemällä 13 maalia ja 21 syöttöpistettä.
Pelaajauransa Puruskainen lopetti kauden 2015–2016 jälkeen. Hän oli samalla valmentanut Kontiolahden Kajastusta vuodesta 2011 ja jatkoi nyt seuran päävalmentajana. Kaudet 2018–2019 ja 2019–2020 hän valmensi Karjalan Koplaa.
Óttarr Proppé

| Óttarr Proppé |
| --- | --- |

Islannin terveysministeri
 11. tammikuuta 2017 – 30. marraskuuta 2017  
Edeltäjä:  Kristján Þór Júlíusson
Seuraaja:  Svandís Svavarsdóttir
Henkilötiedot
Syntynyt: 7. marraskuuta 1968 (ikä 55) Reykjavík
Kansalaisuus:   Islanti
Tiedot
Puolue:  Valoisa tulevaisuus
Muut puolueet:  Paras puolue
Óttarr Proppé (s. 7. marraskuuta 1968) on islantilainen muusikko, näyttelijä ja entinen poliitikko. Hän istui kansanedustajana Alltingissä vuosina 2013–2017 ja toimi Islannin terveysministerinä vuonna 2017.
Óttarr syntyi Reykjavíkissä. Hänen serkkunssa Kolbeinn Óttarsson Proppé istui Alltingissä vihreän vasemmiston edustajana vuosina 2016–2021, minkä lisäksi hän on Alltingissä vuosina 1919–1923 istuneen Ólafur Proppén jälkeläinen. Hän valmistui Pennridge High Schoolista Pennsylvanian Perkasiessa vuonna 1986.
Óttarr työskenteli kirjakauppiaana vuosina 1987–2010. Hän on toiminut soittajana ja lauluntekijänä useissa yhtyeissä sekä näyttelijänä, käsikirjoittajana, ääniteknikkona ja tuottajana elokuvissa ja dokumenttielokuvissa.
Vuosina 2010–2013 Óttarr istui Reykjavíkin kaupunginvaltuustossa ja kaupunginhallituksessa. Vuoden 2013 parlamenttivaaleissa Óttarr valittiin Alltingiin, jossa hän istui vuoteen 2017 asti. Vuosina 2015–2017 hän oli valoisa tulevaisuus -puolueen puheenjohtaja. Vuonna 2017 hän toimi Islannin terveysministerinä.
École spéciale militaire de Saint-Cyr

Sotakorkeakoulun kadetteja paraatikulkueessa Pariisissa.
École spéciale militaire de Saint-Cyr, usein vain Saint-Cyr, on maineikas ranskalainen sotakorkeakoulu. Koulun perusti Napoleon I vuonna 1802.
Koulun nimi oli vuosina 1947-1961 École spéciale militaire interarmes (ESMIA). Tämän jälkeen koulu jaettiin kahteen osaan: École spéciale militaire ja École militaire interarmes.
Vuonna 1977 perustettiin kolmas koulu, École militaire du corps technique et administratif (EMCTA). Vuonna 2010 EMCTA yhdistettiin Montpellier'n École militaire supérieure d’administration et de management (EMSAM) kanssa ja sai nimen École d’administration militaire (EAM).
Vuonna 2013 École d’administration militaire uudelleenorganisoitiin ja osa sen tehtävistä annettiin EMIAlle eli École militaire interarmes.
Vuodesta 1983 lähtien sotakorkeakoulu on ottanut naisopiskelijoita ja koulussa on sen perustamisesta lähtien opiskellut vuosittain useita kymmeniä ulkomaisia opiskelijoita. Vuonna 1920 koulussa opiskeli suomalainen A. F. Airo.
Sotakorkeakoulu toimi 1803 lähtien Pariisissa Fontainebleaun linnassa. Vuodesta 1945 lähtien se on sijainnut Bretagnessa Morbihanin departmentin Guerin kunnassa Coëtquidanin sotilaskoulutusalueella.
Aiheesta muualla

Kuvia tai muita tiedostoja aiheesta École spéciale militaire de Saint-Cyr Wikimedia Commonsissa
'Cyrardien' riemunpäivä, Kuva, 15.02.1939, nro 4, s. 26, Kansalliskirjaston digitaaliset aineistot
Zbigniew Rau

| Zbigniew Rau |
| --- | --- |
 Zbigniew Rau 30. marraskuuta 2018
Henkilötiedot
Koko nimi:  Zbigniew Włodzimierz Rau
Syntynyt: 3. helmikuuta 1955 (ikä 69) Łódź, Puola
Ammatti:  poliitikko
Poliitikko
Puolue:  Laki ja oikeus
Asema:  Puolan ulkoministeri
Zbigniew Włodzimierz Rau (s. 3. helmikuuta 1955 Łódź, Puola) on Puolan ulkoministeri. Hän edustaa Laki ja oikeus -puoluetta. Hän on suorittanut Łódźin yliopistossa oikeustieteen ja hallinnon tutkinnon.
Zau vieraili Suomessa 1. heinäkuuta 2022.
Aiheesta muualla

Kuvia tai muita tiedostoja aiheesta Zbigniew Rau Wikimedia Commonsissa
Sauber C9

| Sauber C9 |
| --- | --- |

Yleiset tiedot
Luokka:  C-ryhmä
Talli:  Sauber
Valmistaja:  Sauber, Mercedes-Benz
Teknisiä tietoja
Moottori:  Mercedes-Benz M119 4 973 cm3, turboahdin, V8
Voimansiirto:  5-vaihteinen Hewland manuaalivaihteisto
Massa:  905 kg
Kilpailuhistoria
Debyytti:  Span 6 tunnin ajo (1987)
Sauber C9 (myös Sauber Mercedes C9 tai Mercedes-Benz C9) on Sauberin ja Mercedes-Benzin yhteistyönä valmistama C-ryhmän kilpa-auto, joka esiteltiin vuonna 1987. Auto korvasi edeltäjänsä Sauber C8:n. Autolla kilpailtiin World Sportscar Championship (WSC) -sarjassa ja Le Mansin 24 tunnin ajoissa vuosina 1987–1990.
Autolla voitettiin vuonna 1989 WSC-sarjan kuljettajien ja tallien mestaruudet sekä Le Mansin 24 tunnin kilpailu.
Aiheesta muualla

Sauber Mercedes C9 Ultimatecarpage -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sauber C9
Käännös suomeksi
Živilė Vaiciukevičiūtė

| Mitalit> Maa:   Liettua.Naisten kilpakävely.Alle 23-vuotiaiden EM–kilpailut  | Mitalit> Maa:   Liettua.Naisten kilpakävely.Alle 23-vuotiaiden EM–kilpailut  | Mitalit> Maa:   Liettua.Naisten kilpakävely.Alle 23-vuotiaiden EM–kilpailut  | Maa:   Liettua> Naisten kilpakävely. |
| --- | --- | --- | --- |
|  Pronssia | Bydgoszcz 2017 | 20 km |  |
Živilė Vaiciukevičiūtė (s. 3. huhtikuuta 1996 Pabradė) on liettualainen kilpakävelijä.
Vaiciukevičiūtė on saavuttanut pronssia 20 kilometrin kävelyssä vuoden 2017 alle 23-vuotiaiden EM-kilpailuissa. Berliinin EM-kilpailuissa 2018 hän sijoittui samalla matkalla viidenneksi. MM-kilpailuissa hän on ollut 19:s Lontoossa 2017 ja 23:s Dohassa 2019. Hän osallistui myös Rio de Janeiron olympialaisiin 2016 sijoittuen 20 km kävelyssä sijalle 56. Vaiciukevičiūtė on myös rikkonut Tokion olympialaisten 2020 20 km kävelyn tulosrajan. Hän voitti 20 kilometrin kävelyn Euroopan Cupin 2019.
Écuillé

| Écuillé |
| --- | --- |
 Château du Plessis-Bourré
 Écuillé
 Koordinaatit: 47°36′58″N, 0°33′41″W 
Valtio:  Ranska
Alue:  Pays de la Loire
Departementti:  Maine-et-Loire
Arrondissementti:  Angers
Pinta-ala:  
 – Kokonaispinta-ala:  12,6 km²
Väkiluku (2017):  639 
 – Väestötiheys:  50 as./km²
Kunnan numero:  49130
 
 Kunnan kotisivut 
Infobox OKVirheellinen NIMI-arvo: 
Écuillé on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee noin 20 kilometriä Angers'n kaupungista pohjoiseen.
Kunnan nähtävyys on linna Château du Plessis-Bourré. Se rakennettiin viidessä vuodessa 1468-1473, ja sen rakennutti Ludvig XI:n rahastonhoitaja Jean Bourré. Linna on säilynyt ulkokuoreltaan alkuperäisenä halki vuosisatojen. Vuodesta 1955 lähtien linna on ollut avoinna yleisölle. Linnassa on nähtävillä Ludvig XV:n kantotuoli, jota Catherine Deneuve käytti vuonna 1970 valmistuneessa elokuvassa Aasinnahka.
Aiheesta muualla

Kuvia tai muita tiedostoja aiheesta Écuillé Wikimedia Commonsissa
Satiini (kanirotu)

| Satiini |
| --- | --- |

Avaintiedot
Alkuperämaa::  Yhdysvallat
Ulkonäkö ja terveys
Turkki::  tiheä, silkkinen ja keskipitkä
Väritys::  kaikki värit
Paino::  3,01-3,7kg.
Rotumääritelmä
Satiini kuuluu poikkeavaturkkisiin kanirotuihin ja sen tunnistaa kiiltävästä ja silkkikarvaisesta turkistaan.
Rotuna satiini on kehitetty USA:ssa 1930-luvulla. Aikuinen yksilö on leveäpäinen, pystykorvainen sekä keskikokoinen kani ja ihannepainona pidetään 3,01-3,7kg. Kaikki standardinvärit ovat hyväksyttyjä satiineilla, mutta suosituin näistä Suomessa lienee valkoinen punasilmäinen. Satiini voi vaikuttaa syrjäänvetäytyvältä, mutta jos sen kanssa viettää paljon aikaa se on ystävällinen ja rauhallinen lemmikki.
Satiineillä on keskipitkä ja melko leveä ja kaareva runko. Pää on leveä ja korvat ovat pystyt.
Turkki on tiheä, silkkinen ja keskipitkä ja väreinä on hyväksytty kaikki standardin värit ja kuviot.
Satiinin ihannepaino on 3,01-3,7kg.
Sami Rantala

Sami Rantala (s. 19. elokuuta 1986) on suomalainen futsalpelaaja. Hän edusti kaudella 2013–2014 Futsal-Ykkösen Pori Futsalia.
Rantala on pelannut Suomen futsalmaajoukkueessa neljä ottelua. Hän on edustanut seuratasolla myös PoPaa ja FC Jazzia.
Rantala pelaa myös jalkapalloa, jossa hän kaudella 2014 edusti Kolmosen Musan Salamaa. Hän on pelannut MuSassa 105 Kakkosen ottelua, joissa hän on tehnyt 36 maalia. Kaudella 2013 hän oli 18 maalillaan sarjan läntisen lohkon toiseksi paras maalintekijä Närpes Kraftin Jonas Granforsin (21) jälkeen.
Tilastot

Jalkapallo-ottelut ja maalit Palloliiton alaisissa sarjoissa. Päivitetty 3. heinäkuuta 2016.
2007 Musan Salama (Kakkonen), 18 (1)
2010 Musan Salama (Kakkonen), 26 (3)
2013 Musan Salama (Kakkonen), 25 (18)
2015 Musan Salama (Kakkonen), 27 (11)
2016 Musan Salama (Kakkonen), 9 (3)
Kakkonen yht. 105 (36)
Östersund

| Östersund |
| --- | --- |
 Östersundin raatihuone talvella.
 Östersund
 Koordinaatit: 63°10′44″N, 14°38′11″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Östersundin kunta ja Krokomin kunta
Pinta-ala:  
 – Maa:  27,28 km²
Väkiluku:  44 327
 – Väestötiheys:  1 624,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Östersund on Ruotsin Jämtlandin läänin ja Jämtlandin maakunnan ainoa kaupunki ja suurin taajama. Se sijaitsee Storsjön-järven rannalla. Vuoden 2010 lopussa taajamassa oli 44 327 asukasta. Östersundin taajama kuuluu pääosin Östersundin kuntaan, mutta pieniltä osin myös Krokomin kuntaan.
Östersund toimi 1900-luvulla varuskuntakaupunkina, mutta varuskuntaa on lakkautettu 2005–2006. Frösön-saarella on eläinpuisto ja säveltäjä Wilhelm Peterson-Bergerin koti.
Kaupungin perusti vuonna 1786 Ruotsin kuningas Kustaa III. Kaupungissa asui pitkään vain muutama sata asukasta, kunnes 1880-luvulla sinne rakennettiin rautatie. Rautatien ja metsäteollisuuden ansiosta kaupunki kasvoi nopeasti.
Östersund on hakenut yhdessä Åren kanssa talviolympialaisia vuosiksi 1994, 1998 ja 2002, mutta hanke kariutui joka kerta. Vuoden 1994 kisat myönnettiin Norjan Lillehammerille, 1998 kisat Japanin Naganolle ja 2002 kisat Yhdysvaltain Salt Lake Citylle. Östersund järjesti vuoden 2008 ampumahiihdon MM-kilpailut.
Östersund on Kajaanin ystävyyskaupunki.
Media

Sanomalehdet Östersunds-Posten  ja Länstidningen Östersund ilmestyvät paperisena kuudesti viikossa.
Väestönkehitys

| Östersundin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 23 937 | 23 937 |
| 1965 | 1965 |    | 25 139 | 25 139 |
| 1970 | 1970 |    | 27 320 | 27 320 |
| 1975 | 1975 |    | 40 056 | 40 056 |
| 1980 | 1980 |    | 40 324 | 40 324 |
| 1990 | 1990 |    | 42 855 | 42 855 |
| 1995 | 1995 |    | 44 390 | 44 390 |
| 2000 | 2000 |    | 43 536 | 43 536 |
| 2005 | 2005 |    | 43 796 | 43 796 |
| 2010 | 2010 |    | 44 327 | 44 327 |
Lähde: Statistiska centralbyrån (SCB). Östersund kasvoi yhteen Frösönin kanssa vuonna 1975.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut
Jämtlandin läänin kuntien keskustaajamat